PR:Ympäristötuhon kustannukset eivät vähene tekemällä uutta vahinkoa

Tiedote 15.11.2013 / Stop Talvivaara - kansanliike vesistöjen puolesta

Ympäristötuhon kustannukset eivät vähene tekemällä uutta vahinkoa
Ympäristövaliokunta järjesti avoimen kokouksen kaivostoiminnasta Helsingissä torstaina 14.11.2013. Stop Talvivaara -liike hämmästelee Talvivaaran kaivosyhtiön tuotevastuuasiantuntija Tuomas Vanhasen lausuntoa tilaisuudessa. Vanhasen mielestä toiminnan lopettaminen yhtäkkiä ja jätekasojen peittäminen johtaisi siihen, että ympäristöhaitoista eroon pääseminen voisi kestää jopa sata vuotta.
 * Jos Talvivaara ei mene konkurssiin, nämä asiat tullaan hallitsemaan hillitysti, tehdään rauhallisesti. Kulut eivät tule kerralla vaan seuraavan 40 vuoden aikana.
 * http://yle.fi/uutiset/talvivaaran_ymparistolaskun_loppusumma_yha_auki/6934634


 * Pitäisi olla jonkunlainen tuotevastuu myös lausuntojen suhteen, kommentoi lausuntoa ammattikalastaja Raimo Tervonen. - Jos neljässä vuodessa on pilattu useita järviä ja jokia, miksi meidän pitäisi uskoa, ettei pilaantumista tapahdu tulevaisuudessa.


 * Näiden jo tapahtuneiden ympäristötuhojen korjaaminen on aloitettava heti, muuten saasteet leviävät alavirtaan. Ei voida odottaa vuosikymmeniä.

Stop Talvivaara-liike katsoo että konkurssiakin pahempi uhkakuva on kaivoksen toiminnan jatkaminen. Se ei vähentäisi veronmaksajien taakkaa, vaan lisäisi sitä.

Kts. kalastaja Rami Tervosen terveiset Talvivaaran lobbareille:
 * http://www.youtube.com/watch?v=TghQ9jkxC3U&feature=youtu.be

[mailto:mediadeskATstoptalvivaara.org mediadesk AT stoptalvivaara.org] http://www.stoptalvivaara.org